Jääkansan tarina

**Jääkansan tarina** on norjalais-ruotsalaisen Margit Sandemon kirjoittama romaanisarja. Sarjan ensimmäinen kirja julkaistiin vuonna 1982 ja viimeinen 1989. Sitä on myyty yli 20 miljoonaa kappaletta ja siten se on pohjoismaiden parhaiten menestynyt kirjasarja.

## Juoni

Jääkansan tarinan tapahtumat alkavat vuonna 1580. Ensimmäinen kirja kertoo 17-vuotiaasta Silje Arngrimsdotterista, joka jätti kotinsa sen jälkeen, kun kaikki hänen perheenjäsenensä kuolivat ruttoon. Harhaillessaan nälkäisenä ja kodittomana Trondheimissa hän löytää kaksi lasta, ylhäisen aatelisnaisen hylkäämän sylilapsen metsästä ja kaksivuotiaan tytön kadulta äitinsä kuolleen ruumiin ääreltä.

Pian tämän jälkeen Silje kohtaa kaksi miestä: toinen on Tengel Hyvä ja toinen petturimainen Heming Voudintappaja. Tengel Hyvä kuulu satoja vuosia vanhaan Jääkansa-sukuun, joka polveutuu 1100-luvulla eläneestä velhosta nimeltä Tengel Paha (Tan-ghil). Vanhan legendan mukaan hän myi sielunsa paholaiselle ja langetti jälkipolvien ylle kirouksen, joka aiheutti sen, että jokaiseen sukupolveen tulisi syntymään yksi "leimaantunut" jäsen, jolla on taikavoimia ja poikkeava ulkonäkö.

Silje muuttaa asumaan lyhyeksi ajaksi kirkkomaalari Benediktin luokse. Hän saa Benediktiltä tyhjän muistikirjan, johon kirjoitetaan ylös kaikki merkittävät tapahtumat Jääkansan historiassa tulevien vuosisatojen aikana. Sen jälkeen Tengel Hyvä ja Silje muuttavat Soliksi ja Dagiksi nimettyjen lapsien kanssa Jääkansan laaksoon, jossa Tengel Pahakin aikoinaan eli.

Tästä eteenpäin Jääkansan tarina kertoo suvun vaiheista vuoteen 1980 saakka ja heidän yrityksestään kumota suvun ylle langetettu kirous. Kertomuksen edetessä kirjasarjassa vaihtuu yksi sukupolvi noin neljän kirjan välein. Kirjasarjassa on monia päähenkilöitä, kuten Tengel Hyvän sisarentytär Sol Angelica - noita, joka menehtyi vain 22-vuotiaana, Tarjei Lind, joka ei saanut koskaan tietää olevansa Jääkansan valittu, Vendel Grip, joka joutui vankileirille Siperiaan ja Shira, jolle oli annettu tehtäväksi murtaa Jääkansan kirous. Kirjoissa Jääkansa valmistautuu kohtaamaan suvun pahan kanta-isän, Tengel Pahan (Tan-Ghil), joka on vaipunut horrokseen, josta vain noituuteen viritetty huilu voi hänet herättää. Jääkansan valitut ja leimaantuneet, jotka ovat hyvän puolella, esiintyvät kuolemansa jälkeen vielä henkiolentoina sekä kirjassa Demonien vuori koko Jääkansa ja muutamat Jääkansalle tärkeät henkilöt (niin kuolleet kuin elävätkin) pitävät salaisen kokouksen Demonien vuorella.  

Jääkansan tarinan keskeisiä teemoja ovat sukutarina, taikuus, historia ja romantiikka.

Sarja käsittää 47 kirjaa, jotka ovat:

*1. Lumottu (Trollbunden), 
*2. Noitavaino (Häxjakten), 
*3. Syvyyden kutsu (Avgrunden), 
*4. *Kaipaus* (Längtan), 
*5. *Kuolemansynti* (Dödssynden), 
*6. *Pahan perintö* (Det onda arven), 
*7. *Aavelinna* (Spökslottet), 
*8. *Pyövelin tytär* (Bödelns dotter), 
*9. *Muukalainen* (Den ensamme), 
*10. *Talvimyrsky* (Vinterstorm), 
*11. *Verikosto* (Blodshämnd), 
*12. *Kuumetta veressä* (Feber i blodet), 
*13. *Paholaisen jalanjäljet* (Satans fotspår), 
*14. *Viimeinen ritari* (Den siste riddaren), 
*15. *Idän tuuli* (Vinden från Öster), 
*16. *Hirsipuunukke* (Galgdockan), 
*17. *Kuoleman puutarha* (Dödens trädgård), 
*18. *Julkisivun takana* (Bakom fasaden), 
*19. *Lohikäärmeen hammas* (Drakens tänder), 
*20. *Korpin siivet* (Korpens vingar), 
*21. *Sudenhetki* (Vargtimmen), 
*22. *Neitsyt ja demoni* (Demonen och jungfrun), 
*23. *Kevätuhri* (Våroffer), 
*24. *Maan uumenissa* (Djupt i jorden), 
*25. *Sarvipäinen enkeli* (Ängel med dolda horn), 
*26. *Tulivuonon talo* (Huset i Eldafjord), 
*27. *[[Valheella on lyhyet jäljet]]* (Synden har lång svans), 
*28. *Tuli ja jää* (Is och Eld), 
*29. *Luciferin rakkaus* (Lucifers kärlek), 
*30. *Ihmiseläin* (Människadjuret), 
*31. *Lautturi* (Färjkarlen), 
*32. *Nälkä* (Hunger), 
*33. *Yön demoni* (Nattens demon), 
*34. *Nainen rannalla* (Kvinnen på stranden), 
*35. *Pimeä tie* (Vandring i mörkret), 
*36. *Taikakuu* (Trollmåne), 
*37. *Kaupunki pelon vallassa* (Stad i skräck), 
*38. *Pienet miehet, pitkät varjot* (Små män kastar långa skuggor), 
*39. *Mykkien äänten huuto* (Rop av stumma röster), 
*40. *Ajan vanki* (Fångad av tiden), 
*41. *Demonien vuori* (Demonernas fjäll), 
*42. *Tyyntä myrskyn edellä* (Lugnet före stormen), 
*43. *Hellyyden hetki* (En glimt av ömhet), 
*44. *Pahuuden päivät* (Den onda dagen), 
*45. *Marcon tarina* (Legenden om Marco), 
*46. *Musta vesi* (Det svarta vattnet), 
*47. *Onko siellä joku?* (Är det någon därute?),